JohanHeinsen/ENO huggingface dataset:
Odense Adresse-Contoirs Efterretninger, 1810-10-02
Indenlandske Efterretninger. Under 25 Septbr. d. A. har det behaget Hs. Maj. allernaadigst at resolvere, at den for Kongeriget Norge anordnede interimistiske Regjerings=Kommission. skal ophøre med November Maaneds Udgang indeværende Aar, til hvilken Tid den har afsluttet sine Forretninger og Regnskaber, og skulle derimod fra første Decbr. næstkommende af de Forretninger, som nu besørges af Regjerings Kommissionen, overtages og besørges af Vicestatholderen allene. Og har det behaget Hs. Maj. tillige at tilkjendegive samtlige Kommissionens Medlemmer, at Allerhøistsamme med allerhøieste Velbehag erkjender de heldige Anstrængelser, hvormed de have rygtet det vigtige Kald, som blev dem anbetroet, da Hs. Maj. under Norges afsondre de Stilling overdrog dem den nærmeste Omsorg for et Land. der er Hs. Maj. Krone saa magt paaliggende, og et Folk, der er Allerhøistsammes Hjerte saa kjert.
Odense Adresse-Contoirs Efterretninger, 1810-10-02
Ved Kongelig Resolution, af 17 Septbr. d. A., er den under 12 Marts 1808 nedsatte extraordinaire Jndqvarte. rings-Kommission i Kjøbenhavn ophævet, og dens Medlemmer tilkjendegivet Hs. Maj. allerhøieste Tilfredshed. Fra det Vestindisk Guineiske Rente= og General-Toldkammer er under 20 September udkommen en Plakat angaaende et nyt Toldsted paa Gaarden Alexandria ved Fiskerleiet Vedbek, til Lettelse for Kystboerne mellem Kjøbenhavn og Helsingøer, og for Mellemhandelen mellem den sjællandske og skaanske Kyst. Toldklareringer fra dette nye Toldsted kunne modtages fra 1 Octbr. d. A. Dog bliver til Klarering sammesteds ikke andre Fartøier eller Varer at antage end de, som Landenes Beliggenhed og Trang til hinandens gjensidige Frembringelser naturlig føre derhen Til Lettelse ved Jndkomstskatten af Prisepenge, der fordeles imellem saa mange forskjellige Personer, er ved Rentekammer-Skrivelse af 8 f. M. fastsat, at samme strax ved Prisernes Realisation indeholdes i de begge Etater tilfaldende Prisepenge, med 4 Procent af det hele nette Beløb forinden Uddeelingen skeer, hvorimod de Enkelte af bemeldte Etater, som erholde Deel i Prisepengene, fritages for videre at angive denne til Jndkomstskats Ydelse.
Odense Adresse-Contoirs Efterretninger, 1810-10-02
Hs. Maj har under 20 f. M. allernaadigst behaget at resolvere: at alle Hanseatiske med Keiserl. Franske Licenzer forsynede Skibe frit maae indløbe i alle Havne i Hs. Majestæts Stater, de med indbegrebne, der ligge ved Elben og Vestkysten i Hertugdømmene, samt at det maae være den tilladt, at indføre saadanne Vare, som ikke ere forbudne i den Kongl. Anordning, og igjen indtage og udføre Landets Produkter.
Odense Adresse-Contoirs Efterretninger, 1810-10-02
Under 23 Juni d. A. har Hs. Majestæt allernaadigst meddeelt Kancellieraad J. F. W. v. Jessen og Ritmester samt Divisionsadjutant M. R. v. Jessen Korroboration paa det deres Farfader, Etatsraad J. F. W. v. Jessen, under 13 Septbr. 1754 forundte Adels=Patent.
Odense Adresse-Contoirs Efterretninger, 1810-10-02
Den 29 Septbr. om Formiddagen behagede det allern. Deres Majestæter Kongen og Dronningen og Deres Kgl. H. Prindsesserne Caroline og Vilhelmine at tage den offentlige Udstilling af Konstflid i Øiesyn, og skienke samme deres høieste bifald. Dagen forud havde det ligeledes behaget D. H. Prinds Christian og Ferdinand samt Prindsesserne Juliane og Charlotte, med største Velbehag at tage Udstillingen i Øiesyn.
Odense Adresse-Contoirs Efterretninger, 1810-10-02
Ligesom en Friskole for fattige Drengebørn af den jødiske Menighed i Hovedstaden alt længe har været indrettet, saaledes have nu Repræsentanterne for bemeldte Menighed end videre ved frivillige Bidrag af den formuende Deel af Menigheden istandbragt en lignende Skole for fattige Pigebørn af samme Menighed. Ei mindre end 10,000 Rd. ere blevne skjænkede til Fonden for samme, og det betydelige Bidrag af 1800 Rdlr. er lovet aarligen til dens Vedligeholdelse, saa at den, i Henseende til det Oekonomiske, staaer fast grundet ved sig selv. Paa allerunderdanigst Ansøgning fra Repræsentanterne for bemeldte Menighed, har det behaget Hs. Majestæt, under 13 Septbr. d. A., allernaadigst at tillade, at denne Fattig Pigeskole, som af dem oprettes maae bære Navn af Carolines Skole, og at Hs. K. H. Kronprindsesse Caroline maae være denne Stiftelses Beskytterinde.
Odense Adresse-Contoirs Efterretninger, 1810-10-02
Under 18 Septbr. har Hs. Maj. allern, resolveret saaledes: Justitsraad O. Lange, Eier af Castrup Gaard paa Amager, udnævne Vi herved til General=Krigskommissair, og tillægge ham i denne Egenskab Rang med No. 11 i 2den Klasse af Rangforordningen af 12 August 1808. samt tillade, at han maae bære den for de karakteriserede General=Krigskommissairer reglementerede Uniform og Armeens Feldttegn. Bestallingen udfærdiges aldeles gratis.
Odense Adresse-Contoirs Efterretninger, 1810-10-02
J Fredags udkom i Klasselotteriet Nr. 32137 med 15000 Rd. hos Hr. Riser i Hamborg.
Odense Adresse-Contoirs Efterretninger, 1810-10-02
Natten imellem den 18 og 19 Septbr. blev Hr. Wilkens Gaard paa Baagøe (under Falster) lagt i Aske ved hans 18aarige Tjenestepiges Ondskab, som antændte Jld i nogle Tørv, der stak Gaarden i Brand. Den tørre Aarstid tillod ikke Manden at redde det ringeste. Pigen er, efterat have tilstaaet Gjerningen, bleven heftet.
Odense Adresse-Contoirs Efterretninger, 1810-10-02
J disse Dage har Sekretair Petersen til Engelholm solgt sit tilhørende Gods og Gaard Bekkeskov, ved Præstøe beliggende, til en i Vestindien forhenværende Byefoged, Hr. Justitsraad Smidt, for 200,052 Rd.
Odense Adresse-Contoirs Efterretninger, 1810-10-02
Af en Skrivelse fra det Slesvigske af 22 Septbr. 1810. Høsten er nu lykkelig tilendebragt allevegne baade her i Landet og i Marskegnene. Hveden har allevegne været ypperlig: Rugen, Bygget og Havren er ligeledes paa de fleste Steder udfaldet efter Ønske; derimod har den langvarige Tørke tilføiet Boghveden megen Skade, og paa mange Steder har Høsten været langt ringere end ellers. Græs haves i Mængde, og paa Smør er der følgelig heller ingen Man. gel; imidlertid er denne Artikel dog i meget høi Priis, da den søges stærkt og især udføres til Hamborg. Fedt Qvæg sælges for meget got Kjøb, men Heste ere dyre. Udenlandske Hesteprangere betale 4 til 500 Rd. for et Par maadelige Vognheste, som ellers kostede omtrent 100 Rd. -
Odense Adresse-Contoirs Efterretninger, 1810-10-02
En af de Ting, som opvække en almindelig Nysgierrighed, er en usynlig Pige, der ventes i vore Egne, og der skal besidde stor Færdighed i at besvare Spørgsmaale, som forelægges hende.
Odense Adresse-Contoirs Efterretninger, 1810-10-02
Det saakaldte Toftmarked i Viborg var i Aar begunstiget af det usædvanlig skjønne Veir, som i en 3 Uger har været vedholdende; men Alting var ublu dyrt, der giør er modsat Jndtryk paa alle dem, der skal forsyne en Huusholdning.
Odense Adresse-Contoirs Efterretninger, 1810-10-02
Stivelse= og Pudderfabrikken i Veile, som i mere end 10 Aar ikke har været drevet, er nu paa nye sat i Drivt.
Odense Adresse-Contoirs Efterretninger, 1810-10-02
J Randers Amts Avis opfordres Bønderpigerne nu og til at aflægge de oftest uskjønne Kyser, og i det Sted bære selvforfærdigede Straahatter. Ligeledes ivrer Politivennen imod den alt for umaadelige Brug af Fjærdyner som en national svækkende Skik, hvorimod henvises til vore haardføre Forfædre, som i Oltiden laae paa vilde Dyrs Skind, der ogsaa udgjorde deres Overdyne. En nemmere Gjenvei at vorde Patriot paa lærer en Hr. Simon Studenstrups interessante Breve fra Jylland til hans Kjøbenhavnske Kommissionair Peder Pedersen, som læses i Kbhvns. Skilderie. Denne gode Siæl vil gjæmme sit Smør og sine Stude indtil Koursen har reist sig lidt, Naar den - skriver han - er 550 - kan Han lade dem stryge. Jeger, som Han nok veed, en Patriot, og skjøttet ikke om at udsuge min Næste. Man skal lade andre leve med." "Jeg har - hedder det videre - som Han nok veed, liggende adskillige Tusinde Rigsdaler i Sølv Markstykker til Erindring om, frivillige Offere paa Fædrelandets Alter, og for at have Samlingen komplet, vilde jeg gjerne have lige saa stor en Sum i nye Kobber Toskillinger. For jeg er, som Han nok veed, en Patriot, og ønsker gjerne at redde alt Metalmynt fra at vandre ud af Landet. Ved at beklage sig over den velsignede Kornhøst proponerer han, at man burde gjøre ligesom det Hollandsk-Ostindiske Kompagnie med Nelliker, der, for ikke at fordærve Priserne, lader hvert Aar brænde en velsignet Hob af denne Artikel. Ligeledes beklager han sig over, at man ikke kan slaae Beegplastere paa de kanaliske Munde, som der i Egnen mumle om, at han lader op vexle Sølv- og Kobbermynt. "Jmidlertid - trøster han sig med - er det endnu got, at Jngen tør vove at skrive offentlige om sligt og at det nu overalt ikke meer er Mode hos os, at læse Blade og Pamphleter og Libeller. Det var en skammelig Tid, den Gang man paa enhver Kroe og i enhver Avis skraalte paa Publicitet. En Mand, som jeg, der har mange hemmelige Fjender og Misundere, vilde jo være erent ulykkelig, om alt hvad der spargeres om mig skulde komme paa Prent For endelig som Patriot at skade Fjenden og gavne sin kjære Peder, offererer han ham to Tørvebaade, og lærer ham, hvorledes han med beste Fordeel kan udruste dem til Kaperbaade, og faae Participantere der m.v., og forsikkrer til Slutning, at det er lige saa nem en Vei at komme til Penge, som til Navnet Patriot.
Odense Adresse-Contoirs Efterretninger, 1810-10-02
Fra Raadstuen i Trondhjem ere Jndvaanerne advarede om at omgaaes Jld og Lys med den Varsomhed Lovene byde. Det var at ønske at Øvrighederne i alle Steder stedse mod Vinteren udstædede slige Advarseler, men og at enhver Overtrædelse eftersporedes og afstraffedes uden Skaansel. Et Par slige Exempler i en Stad vilde gjøre herlig Nytte paa de Øvrige.
Odense Adresse-Contoirs Efterretninger, 1810-10-02
Bogtrykker Stephanson i Trondhjem tilbyder i sine Aviser, et ungt Fruentimmer Plads i sit Bogtrykkerie, for at lære Sætningen. Midt under de Elendigheder, som udmarvede Frankerig under Karl den Syvendes Regjering, og medens de Engelske vare i Besiddelse af Paris, morede han sig og sine Friller med Baller og alskens Lystigheder. Den brave la Høre kom en Dag til Karl, for at tale med ham om en Sag af Vigtighed, just paa en Tid da denne Ødeland var sysselsat med at ordne et Lystpartie; Monarken afbrød la Here" Andragende med det Spørgsmaal: Hvad han syntes om Lyst partiets Anordning: "Mig synes, Sire, at det er umueligt Nogen kan tabe et Kongerige meere behageligt, end Deres Majestæt, - gjenmælede Sandhedstolkeren.
Odense Adresse-Contoirs Efterretninger, 1810-10-02
For omtrent 200 Aar siden døde Johan Jacob Hauberle i en lille Bye i Schwaden. Han var Lærer ved Byens Skole, og havde i sine 51 Aar og 7 Maaneders Embedsførelse efter en maadelig Beregning, uddeelt 911,527 Stokkeprygl, 124,010 Pidskesnært, 20, 989 Klaps med Linialen, 136. 715 Næve dask, 10,235 Kindheste, 7905 Øresigen, 1,115 800 Pande, brask og 22, 763 Notabener med Bibel, Katechismus, Psalme bog og Gramatik. 777 Gange havde han ladet Drenge knæle paa Ærter, og 613 Gauge paa et Stykke trekantet Brænde5001 Drenge maatte bære Æselen, og 1707 holde Riset. Heriblant ere ilde medregnede nogle faa almindelige Straffe, som han i Nødsfald strax opfandt og udførte. At han, i Forhold til de øvrige Straffe, uddeelte saa faa Kindheste og Øre sigen, kom deraf, at han holdt begge Dele for skadelige!
Odense Adresse-Contoirs Efterretninger, 1810-10-02
Odense Bye=Nyt. Fra den 26 Septbr. til den 2 Octbr. Døbte: Spindemester Raums Datter, Jørgine Vilhelmine Julie, Fadderne var Mad. Bøllemse og Jomfrue Krag, Jnspekteur Faber, Kiøbmand Birkerod, Hattemagermester ne H. Dørch og Hans Andersen, Tømmermester Saabye, Muurmester J. Jensen, Skrædermester Jensen, og Snedkermester Busch. Konfirmerede: J St. Knuds Kirke 3 Drenge og 8 Piger. J Frue Kirke 7 Drenge 8 Piger. Kopulerede: Kjøbmd. J. S. Fleischer og Jfr. K. M. Kjær. Væver N. Sørensen og Pigen A. K. Pedersd. Anders Christensen og Pigen Ellen Balzarsdatter.
Odense Adresse-Contoirs Efterretninger, 1810-10-02
Begravede: Bager Niels Roulunds Søn, Rasmus, 2 1/2 Aar. Kalkslager Rasmus Jversens Kone 86 Aar. Almisselem Andreas Viborgs Datter Kristine, 3 Aar. Fuldmægtig Bagers Datter, Kristiane Rasmine, 18 Uger. Avertissements Subskription.
Odense Adresse-Contoirs Efterretninger, 1810-10-02
Selskabet for Oplysningens og Jndustriens Fremme i Lollands-Falsters Stift har besluttet at tilveiebringe et Qvartalskrift hvis Redakteur H. H. Hr. Biskop Boisen har tilbudt sig at være. Formaalet for dette Skrivt skulde være: 1) At udbrede blant Almuen nyttige Jdeer til Sædelighedens og Religiøsitetens Fremme, saasom med Hensyn til Børneopdragelsen, Tjenestefolkene, huuslig Lyksalighed, den offentlige Gudsdyrkelse og hvad Andet der maatte være tjenligt til at fremme dette vigtige Anliggende. 2) At udbrede og understøtte Sands for Underviisnings og Skolevæsenet, saasom at oplyse Almuen om den bedre Læremethode, at bringe huuslig Opdragelse i Samfund med den offentlige Underviisning, at give Underretning om, hvad Godt og Almeennyttigt der hist og her skeer til Skolevæsenets Fremme, hvo der som Skolemand udmærket sig og hvorved? 3) At almindeliggjøre gode occonomiske Regler og Jagttagelser, med Hensyn til Jndustrie, Huusflid, Opfindelser, Forsøg i Agerdyrkningen, Kreaturernes Behandling og hvad Andet man maatte have forsøgt og fundet anvendeligt til Landbrugets og hvilken som helst Jndustrie greens Fremme.
Odense Adresse-Contoirs Efterretninger, 1810-10-02
Da dette Qvaltalskrivt skal ansees som et Organ, hvorigiennem Selskabet kunde sætte sine Erfaringer og Ønsker i Omløb, til Underviisning og Opmuntring for Almuen, saa er det nærmest bestemt for denne, og maatte indskrænkes til Vinterqvartalerne. Naar, som man ønsker og haaber, et betydeligt Antal Subskribentere findes, troer man, at ethvert hefte paa omtrent 8 Ark ikke vilde koste mere end 20 sk.
Odense Adresse-Contoirs Efterretninger, 1810-10-02
Subskription modtages paa Fyens Stifts Adressekomtoir S. Hempel.
Odense Adresse-Contoirs Efterretninger, 1810-10-02
Tirsdagen d. 9 Oct. førstk. om Formidd. Kl. 9 og følgende Dage lader Hr. Kjøbmand Jversen formedelst Forandring af Boepæl ved offentlig Auction bortsælge udi den af ham iboende Gaard i Nørregade endeel gode Meubler og Kramvare, bestaaende af Stole, Borde, Dragkister Sengesteder og Sengeklæder, Kobber, Messing, Tin og Bliktøi, Glas og Porcellain, got rinnet af Dækketøi og Lagener, samt forskjellige Alen og Jssen-Kramvare med videre, hvorover trykte Fortegnelser kan bekommes paa Auctionsstedet fra næstkommende 1 Octbr.; hvilket herved bekjendtgjøres. Odense den 23 Septbr. 1810. Bendz.
Odense Adresse-Contoirs Efterretninger, 1810-10-02
Auction. Hr. Agent Hansens eiende her i Byen beliggende erkjendte gode Klæde=Fabrik der kan drives med 9 Stole, hvoraf nu 5 ere i Gang, med alle sine Karte= og Spinde=Maskiner, Valke værk, Farverie, kort al dens Jnventarium og Beholdning af i Arbeide værende Vare, Garn, raae Materialier af anSlags til Fabrikkens fremdeles Drivt og uafbrudte Gang, bliver efter Begjæring ved offentlig Auction opbuden, første Gang den 24 October 2den Gang den 31te October og 3die og sidste Gang den 8 November næstkommende. Disse Auctioner holdes paa Raadhuset bemeldte Dage, hver Dag Kl. 2. Slet Eftermiddag. Konditionerne, der for Kjøberne ere meget favorable tilligemed Afskrivter af den afhjemlede Tarations= og Vurderings Forretning, ere at erholde i Kjøbenhavn hos Hr. Grosserer Niels Broch Hansen, i Callundborg hos Madame sal. Steenfeldts, i Odense hos Hr. Cancellieraad Lindved, i Faaborg hos Hr. Cancellieraad Tolstrup, i Assens hos Hr. Pastor Hornsyld, i Hamborg hos Hr. Ludvig Frank Lorent, i Aabenraae hos Hr. Herman Fries i Eckernførde hos Hr. Regimentsqvarteermester Fischer, i Fridericia hos Hr. Cancellieraad Ridder Bruun, i Weile hos Hr. Ammittbøll, i Horsens hos Hr. Justitsraad Carøe, i Aarhuus hos Hr. Jn spektør Stochmann, i Aalborg hos Hr. Cancellieraad Bøggild. i Viborg hos Hr. Justitsraad Gjerulf, og i Randers hos Hr. Statsraad Ridder Carøe.
Odense Adresse-Contoirs Efterretninger, 1810-10-02
J Overeensstemmelse hermed inviteres de Lysthavende behagelig at møde bemeldte Tider og Sted, med Tillæg: at Fabrikken, som vedbliver at arbeide, daglig forinden, paa Anfordring forevises Liebhavere af dens ved samme værende Mestere. Randers den 14 September 1810. Bendixen, Auctionsdirecteur.
Odense Adresse-Contoirs Efterretninger, 1810-10-02
Mølle-Auction. Onsdagen den 24 October førstkommende om Formiddagen Kl. 10 bliver i Eibye Mølle ved Odense ved een holdende Auction, til den Høistbydende solgt : 1. Eibye Mølle, som staaer for 30 Tønder Mølleskyld, og Ager og Engs Hartkorn 1 Td. 3 Skpr. 2 Fkr. 1 Alb. beliggende uden for Odense St. Jørgens Port, og er en af de Møller, som forestaaer denne Kjøbstæds Maling, 2 Pjente Mølle, som ligger i Odense, og bruges under Eet med Eibye Mølle.
Odense Adresse-Contoirs Efterretninger, 1810-10-02
J Eibye Mølle ere 3 Korn-Qværne, som drives med ligesaa mange Vandhjul, derved er en for sig selv opbygt Grubbe mølle, og endnu en Maltmølle med 2 Qværne og et Stampeværk. Alle disse Mølleværker have deres Vand af den Sønden for Odense løbende store Aae.
Odense Adresse-Contoirs Efterretninger, 1810-10-02
J Pjente Mølle ere 2 Qværne, og en Hestemølle med 2 dito Dertil kommer Vandet af Marker og Kilder, løbende igjennem en Bæk, som gaaer igjennem Odense Bye.
Odense Adresse-Contoirs Efterretninger, 1810-10-02
Ovenmeldte vigtige Eiendomme, som tilhøre salig Frue Geheime-Konferentsraadinde Bille Brahes Stervboe, ere noksom bekjendte.
Odense Adresse-Contoirs Efterretninger, 1810-10-02
J Særdeleshed er Elbye Mølle et betydeligt Værk, indrettet til Beboelse for en honet Familie, bestaaende næsten Alaf nye Bygninger med Steentag. Konditionerne ere om 14 Dage at bekomme til Eftersyn i Fyen hos Birkedommer Briand paa Krumstrup, og Hr. Landstingshører Rasmussen i Odense, J Kjøbenhavn hos Hr. Justitsraad og Kommitteret Stoud, i Sjelland paa Posthusene i Slagelse, Ringsted og Roeskilde, i Jydland paa Posthusene i Horsens, Aarhuus, Randers, Viborg og Aalborg, saaog paa Posthusene i Flensborg og Rendsborg. Foreløbig erindres, at Møllerne tiltrædes til Beboelse og Brug den 1 Januar 1811; at en betydelig Deel af Kjøbesummen bliver staaende i Eiendommene paa 1ste Prioritet i 10 Aar uopsagt, og at det øvrige af Kjøbesummen betales Odense udi 11 Juni Termin 1811. Odense den 14 September 1810.
Odense Adresse-Contoirs Efterretninger, 1810-10-02
De, som maatte have lovlig Fordring udi Boet efter heri Odense afdøde Madame Kirsten sal. Klug, Sadelmager Klugs Efterleverske, blive herved med 6 og 12 Ugers Varsel lovlig indkaldte til at møde for Odense Magistra- og Skifteret med behørig Ligitimation for Fordringens Rigtighed; til hvilken Ende i dette Boe foretages Samling og Møde paa Odense Raadstue den 18 Octbr. og 30 Novbr. førstkommende, hver Dags Formiddag Kl. 10, da efter den Tid ingen Krav eller Fordring antages. - Til samme Tiden ville ogsaa de indfinde sig med Betaling, som til Boet Noget maatte være skyldige. Odense den 6 Septbr. 1810. Lindved. Bergmann.
Odense Adresse-Contoirs Efterretninger, 1810-10-02
Formedelst Forandring af Boepæl lader Madame Kaari i Næsbyehoveds Mølle ved Odense Mandagen den 15 Octbr. førstkommende om Formiddagen Kl. 10 slet og efterfølgende Dage ved offentlig Auction bortsælge en Deel Meubler, Effecter og Materialier, bestaaende af Borde, Stole, Chatoller med Opsatser, Skabe og Kister, Sengesteder og Eengeklæder, Tønder, Ballier og Kar med mere Huusgeraad, en stor holsteensk Vogn med Kalesche, en nye Postvogn, en ældre dito, en Knubrogn, Kaner og Slæder, en Sneglemølle, 2 Baade, en stor Deel Tømmer og Fielle samt adskillige Materialier og Jnventarier til Mølleværkets Bedrivt, og nogle Stykker gode Faar; hvorover trykte Katalogi 8 Dage førend Auctionen ere at bekomme paa mit Kontoir og i Næsbyehoveds Mølle. Hvilket herved bekjendtgjøres. Odense Herreds Kontoir den 17 September 1810. C. A. Falbe.
Odense Adresse-Contoirs Efterretninger, 1810-10-02
En liden sort Hoppe med en hvid Snup under Næsen er slukkenøret, har en stor Manke som ligger til venstre Side, er Natten den 19 dennes bortkommet fra Anders Hansens Lykke i Slude; skulle Nogen kunne give Oplysning om denne Hoppe bedes samme mig behagelig tilmeldt, da alle Omkostninger af mig paa Eierens Vegne skal blive erstattede. Holckenhavn den 23 Septbr. 1810. J. Sørensen, Forvalter.
Odense Adresse-Contoirs Efterretninger, 1810-10-02
Løverdagen den 6 Octbr. førstkom, om Formiddagen Kl. 5. lader Eieren af Gaarden No. 404 i Odense Nørregade, formedelst Boepæls Forandring, ved offentlig Auction, som holdes i samme Gaard, bortsælge Speile, Borde, Chatoller, Dragkister, Sofa, Stole, Sengesteder og Sengeklæder, noget hvidt Steentøi, endeel brugbart Eege og Fyrtømmer, samt Fielle, nogle gode Ege= og Bøgeplanker til Meubelarbeide. noget Jerntøi, samt endeel Tønder og Kar m. m., hvorover trykte Katalogi 2de Dage før Auctionen faaes paa Auctionsstedet og hos Sagfører S. Hansen i Gaarden Jordan. Odense den 26 September 1810. Bendz. Auctionsdirecteur.
Odense Adresse-Contoirs Efterretninger, 1810-10-02
Plakat. Formedelst Forandring af Boepæl, lader Hans Damkjeni Trelle Mandagen den 8 Octbr. om Formiddagen Kl. 9 ved offentlig Auction bortsælge en betydelig Deel Jndbo af Meubler, Messing, Tin, Jern, Kobber og Sengeklæder, nogle Gaards- og Avls=Redskaber, som Vogne, Plouge, Harver og Hestetøi, fremdeles en Deel Besætning af 20 a 30 Qvæghøveder, 4 a 6 Heste og 10 a 20 Faar og endelig de paa Gaarden forefindende Bygninger, 10 Fag Stuehuus og 24 Fag Stald og Ladehuus, alt af got Ege Vindingsværk, efter de paa Auctionsstedet nærmere bekjendtgjørende Konditioner, hvor Lysthavende ville behage at give Møde. Eldboe, Brusch og Holmanns Herreders Kontoir i Friderici den 26 September 1810. Buhl.
Odense Adresse-Contoirs Efterretninger, 1810-10-02
J Odense Vestergade No. 238 er første og anden B. H. Etage til Leie til nu forestaaende Fløttetid, om Leien afkorderes med Eieren C. Corvinus.
Odense Adresse-Contoirs Efterretninger, 1810-10-02
Reen og fortrinlig god Sæde=Rug kan bekommes i lillerslev hos H. Olsen.
Odense Adresse-Contoirs Efterretninger, 1810-10-05
Krigs-Efterretninger. Det franske Armeekops fra Arragonien har i Catalonier forenet sig med det under Hertugen af Tarent (Macdonal d), hvis Hovedqvarteer er i Lerida. Han lader nu først Tortosa beleire. Jnsurgent-Chefen, Hertugen af Orleans, var ankommen til Tarragona, men skal strax derefter være vendt tilbage til Cadix. En af hans Adjutanter er en Søn af en Fransk Emigrant, de Pons, som siges at være en af Cadixer-Juntaens meest rasende Medlemmer.
Odense Adresse-Contoirs Efterretninger, 1810-10-05
Russerne have den 7 f. M. ved Batyn vundet en betydelig Seir over 40,000 Tyrker der være paa Marscher, for at undsætte Rudschuck men bleve efter heftig Mod. stand drevne ud af deres stærke Forskandsninger og adsplittede eller ødelagte. Foruden 176 Faner toge Russerne en Pascha af 3 Tok og 5000 Fanger. Ogsaa den Tyrkiske Donau-Flottille skal være aldeles ødelagt, og Fæstningen Sistova, som ligger ved Donau mellem Nicopolis og Rudschuck, have overgivet sig. Det staaer nu derhen, om Stor-Sultanen efter disse Uheld vil give Storvizirer, den overordentlige kostbare Brillant-Naal, han siges, at have bestemt ham. De Arabiske Bechabiter tage Tiden i Agt, og have med stor Magt viist sig for Basra, hvorfra de dog bleve fordrevne. Jmidlertid ere de endnu i Besiddelse af de udplyndrede hellige Stæder, og de stakkels Musselmænd have for det første ingen Udsigter til at tugte disse deres Religions bittreste Fjender. Den Serviske Hovedler paa hiin Side Monawa er overordentlig stærkt befæstet. Den bestaaer af en Trekant og 7 Forskandsninger, der alle staae i Forbindelse sammen ved Løbegrave, hvori Vogne og Tropper kune passere under For dækning. Deeligrad, Hovedskandsen, udgjør Pynten af Leiren. Angribes nu en af de 7 Redouter, saa kunne strax Tropper fra den nærmeste Redouteile dem til Hielp igiennem de skjulte Løbegrave, og paa denne Maade understøtter, den ene Redoute den anden.